**Novosibirsk** (russisk: Новосиби́рск) er Russlands 3. største by, med rundt 1,5 millioner innbyggere.

Novosibirsk er inndelt i 10 distrikter. Leninskij og Kirovskij ligger på vestsiden av Ob, mens Zajeltsovskij, Zjeleznodorozjnyj, Dzerzjinskij, Tsentralnyj, Oktjabrskij, Kalininskij, Pervomajskij og Sovetskij ligger på østsiden av Ob.

Klima
-----

Sommeren er varm og tørr, temperaturen ligger mellom 20 og 22 °C. Enkelte dager kan temperaturen gå opp til 35 °C.
Vinteren er kald og snørik, temperaturen ligger mellom -18° og -20 °C. Det er ikke uvanlig at temperaturen går ned til -35 °C

Historie
--------

 Jernbanebroen over Ob, Novosibirsk
For over 100 år siden mente Aleksander III at det var nødvendig å bygge en jernbane til det området i Russland som hadde de største naturressursene. Dermed startet byggingen av den transsibirske jernbanen. Arbeidet med jernbanen over Ob startet i 1893 og var ferdig i 1897. Bøndene fra Altaj og områdene rundt begynte straks å bruke jernbanen for å frakte korn fra Sibir. I 1903 fikk Novonikolajevsk (Novosibirsk) status som by.
Novonikolajevsk ble straks et finanssentrum I Sibir. I 1915 hadde 7 banker etablert seg i Novosibirsk.
Novonikolajevsk innførte i 1913 obligatorisk grunnskole som en av de første byene i Russland.
Allerede før revolusjonen hadde byen fått over 80 000 innbyggere.
I 1926 skiftet byen navn til Novosibirsk. Byen fikk da status som forvaltningssentrum i Sibir.
I 1957 fikk byen sitt vitenskapssentrum. I begynnelsen av 1960-årene passerte befolkningen 1 million. Byggingen av undergrunnsbanen ble startet i 1979 og sto ferdig i 1985.

Sport
-----

Novosibirsk har mange store idrettsklubber:

* HK Sibir Novosibirsk – ishockeylag som spiller i russisk superliga i ishockey
* FK Sibir Novosibirsk – fotballag som spiller på nivå to i det russiske fotballsystemet
* Sibirtelekom-Lokomotiv Novosibirsk – basketballag som spiller i mennenes russisk superliga i basketball
* Dynamo-Energija Novosibirsk – basketballag som spiller i kvinnenes russisk superliga i basketball

Den 12 ganger verdens og olympiske-mester i bryting, Aleksandr Karelin kommer fra Novosibirsk.

Musikk
------

De to klassiske fiolinistene Vadim Repin og Maksim Vengerov kommer opprinnelig fra Novosibirsk.

Dyrehagen i Novosibirsk
-----------------------

Dyrehagen i Novosibirsk er en verdensberømt zoo og en svært populær turistattraksjon. I gjennomsnitt besøker over 700  000 dyrehagen hvert år. I dyrehagen finnes det over 4000 forskjellige arter.

Kultur
------

Novosibirsk operahus
Novosibirsk operahus er det største operahuset i Russland. Operaen har en operascene og en ballettscene. Den største scenen kan ha over 2 000 tilskuere. Byggets hovedelement er en stor kuppel som er 60 meter bred og 35 meter høy. Selve kuppelen har ingen andre bærende elementer enn selve kuppelen. Operahuset var ferdig bygd i februar 1944, og ble åpnet den 12. mai 1945, fire dager etter den tyske kapitulasjonen.

Samferdsel
----------

Novosibirsk var den første byen i Sibir som fikk et T-bane-system (Novosibirsk Metro) i 1986. Byens lufthavn heter Tolmatsjovo lufthavn og har daglige ruter til Europa, Asia og de fleste russiske storbyer. Tolmatsjovo er base for S7 Airlines. Byen har også to mindre flyplasser: Elitsovka lufthavn og Severnyj lufthavn.

Vennskapsbyer
-------------

* Sør-Koreas flagg Daejeon, Sør-Korea (2001)
* Folkerepublikken Kinas flagg Manjun, Kina (1994)
* USAs flagg Minneapolis-Saint Paul, USA (1989)
* Japans flagg Sapporo, Japan (1990)

Kilder
------

* Novosibirsk byguide engelsk
* NovosibirskGuide.com

| * v
* d
* r
Byer i Novosibirsk oblast |
| --- |
| Administrativt senter: Novosibirsk |
| Flag of Novosibirsk Oblast | Barabinsk **·** Berdsk **·** Bolotnoje **·** Iskitim **·** Karasuk **·** Kargat **·** Kujbysjev **·** Kupino **·** Ob **·** Tatarsk **·** Togutsjin **·** Tsjerepanovo **·** Tsjulym | Flag of Russia |

Eksterne lenker
---------------

* Offisielt nettsted Rediger på Wikidata

* (en) Novosibirsk – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz
 |

]